b'\n_START_ARTICLE_\nStari grad Samobor\n_START_PARAGRAPH_\nStari grad Samobor je kot grad-trdnjava stal na hribu Tepec nad Samoborjem (Hrva\xc5\xa1ka) in nad potokom Vugrin\xc5\xa1\xc4\x8dak. Danes so ohranjene le mogo\xc4\x8dne ru\xc5\xa1evine \xc5\xa1e stoje\xc4\x8dih obodnih zidov in grajske kapele Sv. Ane.\n_START_SECTION_\nZgodovina\n_START_PARAGRAPH_\nPrvi utrjeni grad na hribu iznad pomembnega kri\xc5\xbei\xc5\xa1\xc4\x8da poti v severozahodnem kotu savske doline iznad srednjeve\xc5\xa1kega trga Samobor, je dal zgraditi \xc5\xbee \xc4\x8de\xc5\xa1ki kralj Otokar II. P\xc5\x99emysl v letih 1260\xe2\x88\x921264, ki je bil takrat v ve\xc4\x8dkrat v vojni z ogrskimi kralji Bela IV. in \xc5\xa0tefanom V.  Trdnjava je bila zgrajena na \xc5\xbeivi skali, nepravilnega tlorisa, ki so jo v stoletjih dozidavali. _NEWLINE_Utrjen grad ni bil dolgo v rokah \xc4\x8de\xc5\xa1kega kralja, saj so ga \xc5\xbee pred letom 1272 zavzele hrva\xc5\xa1ko-ogrske sile pod vodstvom kneza Ivana Jaroslava Oki\xc4\x87kega, ki ga je predal ogrskemu kralju, ki je omenjenega leta mesto Samobor in utrjen grad (Stari grad) podaril v fevd Nikoli Baboni\xc4\x87u, knezu iz Vodic. V drugi polovici 14. stoletja so bili na gradu ogrski kraljevi gradi\xc5\xa1\xc4\x8dani. Ob koncu stoletja pa imajo Samoborsko posest Albeni Medvedgradski, katerih \xc4\x8dlan Eberhard postane zagreb\xc5\xa1ki \xc5\xa1kof. Od za\xc4\x8detka 15. stoletja  (med letoma 1406 in 1412) so grad s pripadajo\xc4\x8do gospo\xc5\xa1\xc4\x8dino in trgom pod njim v zastavo prejeli Celjski grofje (Friderik in njegov o\xc4\x8de Herman). Okoli leta 1434 pa postanejo lastniki vse do izumrtja leta 1456. Po Ulrikovi smrti Samobor deduje njegova vdova Katarina Brankovi\xc4\x87, ki je za samoborskega kastelana imela Hansa Appreharja. Nato pa Samobor da v zastavo \xc5\xa1tajerskemu vitezu Andreju Baumkircherju, leta 1463 pa ga proda nem\xc5\xa1kemu cesarju Frideriku IX. Leta 1475 ga je imel v najemu kapitan Metlike Pankracij Auersperg. Po vojni ogrskega kralja Matije Korvina s Habsbur\xc5\xbeani je kralj Korvin pridobil Samobor in ga leta 1488 zamenjal za \xc5\xa1tajerski grad Ormo\xc5\xbe, ki ga je imela v lasti Barbara vdova po knezu Dujmu Frankopanu._NEWLINE_Tako samoborsko gospostvo pride v last Frankopanov. Potem grad in posest menja veliko lastnikov; Tr\xc5\xbea\xc5\xa1ke, Tahyje, Auersperge, Kiepache, zadnji lastniki gradu, ki so v njem prebivali so bili grofje  Erd\xc3\xb6dy in Kulmer. Samoborska ob\xc4\x8dina je leta 1902 grad odkupila od njegovega takratnega lastnika grofa Montecuccolija in ga namenila izletni\xc5\xa1tvu.\n_START_SECTION_\nArhitektonsko \xe2\x80\x93 gradbeni elementi Starega gradu Samobor\n_START_PARAGRAPH_\nNa jugovzhodnem delu jedra se nahaja visok obrambni stolp v ru\xc5\xa1evinah, ki je edini ve\xc4\x8dji ostanek prvotnega Otokarjevega gradu.  Ob tem stolpu se nahaja polkro\xc5\xbeni stolp z malo gotsko kapelo sv. Ane iz tretjega desetletja 16. stoletja na prvem nadstropju troeta\xc5\xbenega stolpa._NEWLINE_V tretjem desetletju 16. stoletja so trdnjavo za\xc4\x8deli dograjevati in postopno \xc5\xa1iriti jedro gra\xc5\xa1\xc4\x8dine proti severu \xe2\x80\x93 v podolgovato trapezoidno dvori\xc5\xa1\xc4\x8de okro\xc5\xbeeno z mo\xc4\x8dnim obrambnim zidom s peterokotnim stolpom na straneh. Skozi 17. stoletje in 18. stoletje so trdnjavo dograjevali in pregrajevali, kot zadnja znotraj gradu je bila postavljena trinadstropna hi\xc5\xa1a na njegovi ju\xc5\xbeni strani. Z dograjevanjem in pregrajevanjem trdnjava izgubi fortifikacijsko funkcijo in se postopno spremeni v dvorec baro\xc4\x8dnega tipa.  Zadnji prebivalci dvorac zapustijo konec 18. stoletja, in takrat za\xc4\x8dne propad v ru\xc5\xa1evine.'